text: 4 Llampʼu sunqu runaqa, mana jatunchakunchu, nitaq runaykachanchu. Astawanqa sunqu tiyasqa, pacienciayuq, kʼachataq (Gálatas 5:22, 23). Chaywanpis llawchhi chayri manchali kaywanqa, mana pantachikunachu, imaptinchus Jehovaqa, phiñakuynin chiqan kaqmanjina kaptin, atiyninwan thuñin. Chantapis llampʼu sunqu, sunqu tiyasqa ima kasqanwanqa, sunqunta ñitʼiykukunanpaq may kallpayuq kasqanta rikuchin (Isaías 42:14). Chaywanpis, ¿imaynamantá llampʼu sunqu kay, yachaywan khuskachasqa kachkan? Bibliamanta sutʼinchaq juk diccionario nin: "Llampʼu sunqu kayqa [...] wakkunap allinninkuta maskʼay niyta munan, tukuy yachaypa juknin saphintaq", nispa. Chayrayku mana llampʼu sunqu kaqqa, mana yachayniyuqchu. ¿Imaynamantá Jehová llampʼu sunqu kasqan allinninchikpaq?